
I

УВОД


Насиље у породици је понашање којим један члан породице угрожава телесни интегритет, душевно здравље или спокојство другог члана породице. Насиље у породици је појам који се обично односи на насиље између супружника или супружничко злостављање, али такође може да се односи и на невенчане интимне партнере или једноставно људе који живе заједно. Насиље у породици је феномен који је присутан у свим земљама света и у свим културама; људи свих раса, етнија, верских и политичких и сексуалних опредељења, друштвених и културних нивоа и полова могу бити починитељи насиља у породици.

           Скретање пажње јавности на насиље у породици отпочело је са појавом женског покрета, нарочито феминизма и покрета за женска права насталих седамдесетих година 20. века, чија је главна преокупација била решавање проблема претучених жена чији су агресори били њихови мужеви.

Насиље у породици се испољава кроз различите облике физичког, психолошког/емоционалног, сексуалног и економског злостављања.
Акти насиља усмерени су на успостављање односа моћи и контроле над жртвом.

Насиље угрожава основна људска права: право на живот, слободу, безбедност, лични интегритет и достојанство.

Држава гарантује свакој особи за заштиту од насиља у породици. Насилно понашање није приватна ствар породице, насилника и жртве. Насиље је злочин, санкционисан позитивним законским прописима.
Породичним насиљем као сложеном друштвеном појавом се у локалној средини бави више актера из сфере правосудних и безбедоносних структура, локалних власти, социјалне заштите, здравства, образовања и грађанског друштва(различите државне институције и невладине организације, дефинисаћемо под појмом сектори).

Актуелни начин поступања различитих институција карактеришу:

· недовољно познавање улога, надлежности, начин деловања, капацитета и ограничења других система; 
· непостојање прецизно дефинисаних начина размене информација важних за поступање;

· одсуство формализованих заједничких процедура деловања;
· неразвијена пракса заједничке евалуације предузетих акција и мера;

· непостојање јединствене базе података значајних  за спречавање, сузбијање и заштиту од насиља;
· нерационално коришћење људских и материјалних ресурса.

Неповезаност релевантних институција отежава поступање у конкретним ситуацијама, спровођења хитних поступака на откривању, заустављању  насиља, заштити жртава, обезбеђивању доказа и процесуирању насилника. Некоординирано међусекторско поступање отежава дефинисање најделотворнијих процедура у конкретној ситуацији, као и спровођење хитних поступака, деловања различитих актера. Све ово обесхрабрује жртву или је додатно виктимизује.
Овај протокол треба да доприносе развоју и ширењу мреже мултидисциплинарног тима за заштиту жртава од насиља у породици у локалној заједници, као и примени обједињеног модела рада свих актера на општинском нивоу града Уба. Оваквим приступом  се жели истаћи да је жртва насиља јединствен процес у коме учествују различити системи од којих сваки има своје посебности које треба познавати и поштовати.
Сврха овог протокола је да осигура услове за делотворан и целовит рад надлежних тела ради унапређења заштите и помоћи жртвама насиље у породици, те помоћи починитеља у промени њиховог понашања односно промени вредносног система у циљу ненасилног решавања сукоба и уважавања равноправности полова.

II

ОСНОВНИ ПРИНЦИПИ ПОСТУПАЊА ИНСТИТУЦИЈА

· безбедност-сигурност жртве је приоритетан циљ у свим интервенцијама;

· хитност у поступању ;

· примарни задатак је заустављање насиља и здравствено збрињавање жртве;

· поштовање потреба, права, емоција и одлука жртве;

· избор најцелисходнијих процедура;

· за насилно понашање одговоран је искључиво насилник;

· одговорно и стручно поступање професионалаца, ослобођено предрасуда о појави и одређеним групама жртава.

III

ЗАКОНСКИ ОКВИР ЗА ПОСТУПАЊЕ ПО ПРОТОКОЛУ

· Кривични закон(„Сл.гласник РС“бр.85/05,88/05,107/05) и измене и допуне КЗ из септембра 2009.године(„Сл.гласник РС“бр.72/09,111/09);

· Закон о кривичном поступку(“Сл.ГласникРс“бр.46/06) и измене и допуне ЗКП из септембра 2009.године („Сл.гласник РС“бр.72/09,76/10);
· Породични закон РС(„Сл.гласник РС“бр. 18/2005);

· Закон о равноправности полова РС(Сл.гласник бр.104/2009.год)

· Закон о прекршајима („Сл.гласник РС“ бр. 101/2005, 116/08, 111/2009);

· Закон о јавном реду и миру(„Сл.Гласник РС“ бр.51/92, 53/93, 67/93, 48/94, и 101/05);

· Закон о малолетним учиониоцима кривичних дела и кривично – правне заштите малолетних лица (Сл.гласник РС бр.85/05)

· Закон о ратификацији Конвеције Уједињених нација о правима детета („Сл.лист СРЈ –Међународни уговори „бр.4/96, и 2/97);

· Закон о ратификацији Конвеције Уједињених нација о елиминацији свих облика дискриминације жена;
· Закон о заштити података о личности(Сл.Гласник РС 97/08, 104/04);

· Општи протокол о поступању и сарадњи установа органа и организација у ситуацији насиља над женама у породици и у партнерским односима који је усвојен на седници Владе Републике Србије 24.11.2011.године , а који подразумева развијање посебних протокола за сваки од заинтересованих ресора.
· Општи протокол за заштиту деце од злостављања и занемаривања;

· Посебни протокол за заштиту деце и ученика од насиља, злостављања и занемаривања у образовно-васпитним установа;

· Посебни протокол о поступању институција социјалне заштите за заштиту малолетних лица од насиља, злостављања и занемаривања.

IV

ЦИЉЕВИ ПРОТОКОЛА

· Унапређење заштите особа који трпе насиље у породици-или су преживеле насиље;

· Стандардизовање поступања професионалаца у ситуацијама утврђивање насиља, планирања мере заштите и праћења ефеката предузетих мера;

· Повећање удела судских преоцесуираних и законски санкционисаних починилаца насиља у породици;

· Повећање броја откривених случајева насиља у породици;

· Формирање јединствене базе података:

· Подизање безбедности и снижавања нивоа стреса професионалаца и волонтера ангажованих на заштити жртава;

V
ПОСТУПАЊЕ ПОТПИСНИКА ПРОТОКОЛА
1. ПОЛИЦИЈА
  У случају пријаве насиља (на било који начин и од било кога ) или пријема захтева за пружање помоћи особи изложеној било којем облику или модалитету насиља у породоци, службена (стручна ) особа дужна  је поступити на следећи начин:
1. Хитно и без одлагања упутити на место догађаја минимум два полицијска службеника/це ради пружања интервенције , тј.провере пријаве или захтева (проверу је потребно извршити и у случају затвореног стана /куће). Након увида у затечено стање одмах предузете мере и радње у циљу тренутне заштите и пружања здравствене (жртву обавезно упутити или одвести уз њен пристанак на лекарски преглед у дежурну здравствену установу –Дом здравља Уб) и друге помоћи жртви, те спречавање насилника у даљем насилничком понашању;

 2. Прибавити податке и прикупити информације потребне за разјашњавање и доказивање прекршајног или кривичног дела(члан 194 КЗ Републике Србије, насиље у породици);

· Прибавити податке и прикупити информације на начин којим ће се особи, за који је пријављено или се предпоставља да је жртва насиља, пружити могућност да полицијском службенику неометано и без страха у одвојеним просторијама, без присутности насилника, саопштити све релевантне чињенице за утврђивање почињеног насиља. При том треба посебно узимати у обзир информације о трајању, континуитету начину почињеног насиља, као и то да ли је раније било насиља и јесу ли надлежни органи већ интервенисали у случају насиља у породици и на који начин. Потребно је посебно узети у обзир изложеност деце насиљу. О томе треба израдити службену белешку у којој је потребан на прецизан начин (без утицаја субјективног става) унети: садржај навода жртве о чињеницама; описати простор у ком се насиље десило; описати жртву (затечени физички изглед жртве), стављајући акценат на видне телесне повреде друге видне знакове насиља као што је поцепано одело, разбарушена коса); документовати све видљиве телесне повреде обавезним фотографисањем на лицу места уз пристанак жртве; уколико дозвољава психофизичко и здравствено стање жртве узети кривичну пријаву на записник, а уколико не, поднети кривичну пријаву по службеној дужности (уколико се дође до основане сумње да је извршено кривично дело).

· Упознати насилника са мерама које ће се против њега предузети, са циљем да се тренутно прекине насиље и помогне насилнику да промени понашање.

А) Обавезно проверити да ли насилник поседује ватрено оружје;

Б) уколико насилник легално поседује оружје, оно ће се привремено одузети ради спречавања могуће злоупотребе , као и предузимање даљих мера из сопствене надлежности;

Б) у случају сазнања о илегалном поседовању оружја, преузеће се потребне мере ради њиховог проналажења, одузимања и подношења кривичне пријаве.

3. У случају да постоји основана сумња да ће насилник поновити насиље, насилника треба, у складу са законом, привести у службене просторије полицијске управе ради даљег поступања;

- Уколико у оваквој ситуацији постоје услови, полицијски службеници/це могу поднети Прекршајном суду, прекршајну пријаву за ремећење јавног реда и мира, са предлогом за изрицање мере обавезног лечења алкохоличара и наркомана, као и заштитну меру забране приступа оштећеном, објектима или месту извршења прекршаја(чл.45,46 и 53 и 54 Закона о прекршајном поступку).

- Уколико је насиљем оштећено дете или малолетна особа или је присуствовала насиљу (због основане сумње на кривично дело занемаривања и злостављања детета или малолетне особе) или када постоји основана сумња да је почињено кривично дело насиља у породици, у рад се обавезно укључују и преузимају одговарајуће поступке специјализовани полицијски службеници/це за малолетничку деликвенцију који воде и координирају тимски рад полиције на заштити од насиља у породици;

- Током поступања полицијски службеници/це дужни су на примерен и јасан начин упознати жртву насиља са њеним законским правима, посебно заштитним мерама и условима њиховог изрицања и примене, те мерама и радњама које ће се у даљем поступању полиције предузети против насилника, а које су изузетно важне за заштиту жртвине сигурности;

-Уколико жртва насиља  тражи смештај у сигурну кућу или прихватилиште за децу и одрасле особе жртве насиља у породици о томе треба обавестити Центар за социјални рад;
-Уколико је потребно хитно збринуту жртву породичног насиља, посебно дете или малолетника, или обавити информативни разговор с дететом или малолетником, одмах затражити долазак и интервенцију дежурног радника Центар за социјални рад (путем дежурног телефона) ради збрињавања и заштите добробити детета водећи рачуна да боравак у полицијској станици буде што краћи,
- Уколико је жена жртва породичног насиља, полицијски службеници ће по процени (психофизичког стања жртве) позвати радника Центра за социјални рад који је обучен за рад са жртвама породичног насиља и заједно обаве разговор и прикупљање неопходних података  у просторијама Полицијске управе.

4. Израдити и упутити писане извештаје Центру за социјални рад о предузетом и утврђеном у сврху предузимања социјално-интервенцијских мера или мера породично-правне заштите;

5. Полиција је у обавези по Закону да поднесе кривичну пријаву против насилника, након изласка на терен и увида у ситуацију, те да исту  проследи надлежном Јавном тужилаштву. Уколико полицијски службеници не могу сами проценити да ли постоји обележје кривичног дела које се гони по службеној дужности о свим предузетим радњама и о догађају обавестиће надлежно Јавно тужилаштво у писаној форми и у виду извештаја на даљу надлежност и одлучивање.

6. Полиција је у обавези да изда жртви насиља у породици примерак  Кривичне пријаве, изјаве на записник сачињене том приликом.

7. Када је психички болесно лице извршило насиље полицијска патрола је у обавези да насилника одведе на пријем у ЗЦ Ваљево на одељење психијатрије, како би се урадила процена , пријем и задржавања истог.

8. У случају да је насиље у породици почињено од стране особе која је по процени полицијских службеника уживалац алкохола /психоактивних супстанци или је лечен од болести зависности и/или је особа с душевним сметњама, о томе одмах обавестити Центар за социјални рад предузимања законом предвиђених поступака.

Како би се што успешнија сарадња у раду свих органа остварила и извршилац кривичног дела насиља успешно процесуирао/ла а жртва заштитила, потребно је имати потпуну сарадњу у току 24 часа, како са тужилаштвом, судом тако и са дежурном/им судијом за прекршаје. По потреби и са ЦСР и надлежном здравственом установом.

По утврђивању чињеничног стања на месту догађаја полиција ће, по потреби, алтернативно или кумулативно контактирати са:

А) Државним тужилаштвом

1) контакт са дневно дежурним тужиоцем ради консултације у вези постојања елемената кривичног дела.
2) контакт са тужиоцем задуженим за притворске предмете уколико постоје законски елементи за одређивање притвора

Б) Судијом за прекршаје

В)Центром за социјални рад

Почевши од 01.01.2010. године ступио је на снагу нови Закон о прекршајима који даје веће могућности, а тиме и обавезу судије за прекршаје, да полицијским станицама/ПУ достави списак дежурних судија за прекршаје са контакт телефонима у току месец дана као што је рад са тужилаштвом, а како би се успешно спровео скраћени поступак над насилником и заштитила жртва.

У току 24 часа постоји сарадња између ОЈТ-а и суда. Такође, иста сарадња постоји између полиције и ЦСР-а у предузимању мера и радњи које су потребне полицијским службеницима у збрињавању жртава насиља у породици, када на терен заједно излазе представници полиције и ЦСР:

- то су случајеви када су у питању жртве-малолетници, а жртва нема старатеља (или је у актуелној ситуацији без старатеља), ако је законски старатељ насилник, обавезно је присуство радника Центра за социјани рад.

2. ЦЕНТАР ЗА СОЦИЈАЛНИ РАД „УБ“
Начин поступања у случајевима насиља у породици ЦСР „Уб“:

1) Пријава сумње на постојање насиља може да следи од стране жртве, сродника, комшија, школе, полиције, тужилаштва, суда, ДЗ или по анонимном обраћању.

2) Пријаве се евидентирају у пријемној служби, у току редовног радног времена, где пријемни радник процењује потребу даљег ангажовања и процену хитности. Пријава може бити усмена, писмена, телефонским путем, електронским или фахом.

3)  У случају када жртва пријављује постојање насиља у породици ЦСР, службено лице Центра је дужно да копију службене белешке сачињене том приликом изда жртви.

4) Када се процени да има индиција за даљим ангажовањем Центра задужују се стручни радници који ће наставити рад на случају, о чему се извештава подносилац пријаве.

4) У оквиру почетне процене обавља се прикупљање података : разговор са жртвом, односно ненасилним родитељем или чланом породице, одвојено са насилником, другим особама од значаја (представницима васпитно образовних установа, здравствених установа, послодавцима жртве/насилника...)

5) На основу добијених информација следи процена степена угрожености(низак степен, средњи или висок) и у зависности од тога, планирање мера заштите.

6) Када се покаже потреба, жртве се упућују на могућност обраћања тужилаштву, суду и полицији ради покретања одређених поступака, као и на добијање бесплатне правне помоћи у Основном суду Ваљево, Пословна јединица Уб.
7) Када је у питању висок степен угрожености жртве насиља, Центар за социјални рад „Уб“ покреће кривичне пријаве или се чешће придружује поступцима које покрећу полиција или саме жртве.

8) ЦСР“Уб“  доставља стручна мишљења по захтеву тужилаштва и суда са предлозима за мере заштите.

9) Код планирања даље заштите би праћења Центар ће кроз конференције случаја по процени ангажовати све службе и појединце релевантне за свеобухватно решавање проблема (поступајућег тужиоца/тељицу, поступајућег председника/цу судског већа, судију за прекршаје...). Кроз конференције случаја биће јасно дефинисани задаци и улоге сваке службе у плану заштите договореном са жртвом насиља или за жртву насиља када је у питању малолетно лице.

10) Свака особа се упознаје са чињеницом да је насиље кривично дело које подлеже законском санкционисању, а сваком за кога постоји сумња да чини насиље упозорити о недоступности сваког вида насилног понашања и законским санкцијама.

11) Према плану заштите, предузимају се мере оснаживања према жртви као и расположиве мере које су усмерене на насилника, а када је неопходно, посредује се у смештају у сигурну кућу за жене и децу.

12) Прати се ситуација, ревидирају се мере реаговања ради безбедности жртве-жртава и контроле насилника.

13) У редовне активности спада и редовна психосоцијална помоћ жртвама насиља.

14) ЦСР „УБ“ је у обавези да укључи дежурног радника по позиву полиције ван редовног радног времена, а што је детаљније одређено у поступању полиције.

15) У случају потребе за здравственим збрињавањем , доступан је дежурни 24 часа у ДЗ Уб.

16) ЦСР „Уб“ обавестиће ПУ о одлукама у којима је суд изрекао мере заштите.
2. ДОМ ЗДРАВЉА УБ - УРГЕНТНО  ПРИЈЕМНИ ЦЕНТАР

Насиље у породици се тешко детектује услед неспремности жртве на сарадњу са лекаром, најчешће из страха. Због тога је потребно успоставити однос  пуног поверења између лекар и жртве насиља. Жртва је често заплашена и очекује од лекара пуну дискрецију. Дужност лекара је да буде дискретан и да сваку повреду из свог делокруга рада збрине на адекватан начин и да предузме следеће кораке:

–  У случају индикације за насиље у породици, пацијента треба одмах примити (хитан пријем) и без обзира да ли код себе има личну карту и здравствену књижицу, повреду збринути и према условима утврдити узроке и начин настанка повреде, те исте детаљно и описати;

- Пријавити случај полицији(телефонски).

- Лекар који је примио жртву породичног насиља ће попунити пријаву повреде, означити је бројем, ставити датум. „ Пријаву повреде“ жртава насиља у породици  треба водити у посебним листама протокола.

- Пријава повреде подноси се писменим путем полицији и Центру за социјални рад .

- У случају покретања судских поступака, свака здравствена установа је дужна да достави сву тражену документацију на захтев жртве, суда или тужилаштва;

4. ПРЕКРШАЈНИ СУД

Закон о прекршајима не дефинише насиље у породици, него га решава као прекршај јавног реда и мира (Закон о прекршајима чл.46.,54/09). Насиље у породици се третира и санкционише као прекршај ремећења јавног реда и мира применом Закона о јавном реду и миру. Поступак је хитан. По пријему захтева за покретање прекршајног поступка поступак се одвија на следећи начин:

- рочиште се заказује у року од осам дана;

- позивају се: окривљени, оштећени, сведоци и подносилац захтева;

- обавештава се надлежни Центар за социјални рад;

- ако Центар за социјални рад води конференцију случаја у вези захтева, поступајући судија би требало да присуствује конференцији;

- након спроведеног доказаног поступка суд доноси одлуку;

- одлука се доставља странкама и Центру за социјални рад.
Ако се ради о тежем прекршају и постоји сумња да ће се поновити или наставити са вршењем прекршаја, пресуда се извршава пре њене правоснажности.

Прекршајни суд има законски основ да изрекне меру обавезног лечења алкохоличара и наркомана, као и заштитну меру забране приступа оштећеном, објектима или месту извршења прекршаја (чл.45,46 и 53 и 54 Закона о прекршајном поступку).

Прекршајни суд доставља ПУ Уб списак дежурних судија ван радног времена.

3. ОСНОВНИ СУД У УБУ
Према породичном закону Основни суд у Убу је формирао специјализована породична већа која суде у парницама ради заштите од насиља у породици.

Рочишта у поступку  по тужби ради заштите од насиља у породици се морају заказати у року од осам дана (по хитном поступку). Поступци суда одвијају се на следећи начин:
- применом истражног начела прибављају се потребни извештаји и обавештења од надлежних институција (МУП-а, Центра за социјални рад, тужилаштва, школских установа, здравствене установе и сл.), а у ситуацији када жртва подноси тужбени захтев лично, како би се временски уштедело на прибављању извештаја по службеној дужности, неопходно је да ПУ и ЦСР жртви издају копију Кривичне пријаве, Службене белешке сачињене приликом пријаве од стране жртве.

- обавештава се Тужилаштво о поднетој тужби (ради процене евентуалног постојања елемената кривичног дела),а само у оним ситуацијама када суд на првом рочишту дође до сазнања да није поднета Кривична пријава Тужилаштву;
- након спроведеног доказног поступка Суд доноси одлуку, на главној расправи је у могућности да донесе решење о ПРИВРЕМЕНОЈ МЕРИ, а која важи до правоснажног окончања поступка;
Одлука се обавезно доставља странкама и Центру за социјални рад.

- Основи суд у Убу је дужан да достави списак дежурних судија Основног суда ван радног времена на месечном нивоу и то како ПУ, тако и ЦСР „Уб“.

- Виши Суд у Ваљеву је у обавези (на ослову чл.8 Судског пословника, Сл.гласник РС, бр.110/09; чл.52. Закона о уређењу судова-Сл.гласник РС, бр.116/08) да достави списак дежурних судија Вишег суда ван радног времена на месечном нивоу и то како ПУ, тако и ЦСР „Уб“.

6. ЈАВНО ТУЖИЛАШТВО (ВИШЕ И ОСНОВНО ЈТ)

Јавно тужилаштво поступа у складу са Кривичним закоником, Законом о кривичном поступку, Законом о малолетним учиниоцима кривичних дела и Законом о кривично правној заштити малолетних лица. Насиље у породици регулисано је чл.194 КЗ. По пријему кривичне пријаве тужилаштво поступа на следећи начин:
· у случају сумње полицији се доставља захтев за прикупљање потребних обавештења;

·  уколико је пријава поткрепљена одговарајућим доказима, предмет се доставља истражном судији радио спровођења одређених истражних радњи;

· тужилаштво је у обавези да учествује у конференцији случаја када су у питању малолетна лица жртве насиља, а може да учествује и на конференцији када су жртве пунолетна лица (посебно када се ради о сложеним случајевима када има више кривичних дела или треба сихронизовати више акција);
· -по правоснажности одлуке предмет се архивира.

- Основно ЈТ у Убу је дужно да достави списак дежурних тужилаца Основног ЈТ ван радног времена на месечном нивоу и то како ПУ, тако и ЦСР „Уб“.

7. ОСНОВНЕ И СРЕДЊЕ ШКОЛЕ
У случају пријављивања или примећивања да је над учеником/цом вршено насиље (било који облик или модалитет насиља у породици), школска установа дужна је да поступа на следећи начин:

– прикупља информације о случају насиља водећи рачуна о најбољем интересу ученика/ца и поверљивости информација(од разредног старешине, наставника, психолога, ученика/це-жртве насиља и других ученика/ца и евентуално ненасилних чланова/ца породице). Ако је потребно треба консултовати/ упутити у надлежну здравствену установу;

– у случају пријаве школи да је ученик у породици изложен насиљу директор/ка је дужна да поднесе пријаву свим надлежним институцијама: полиција, Центар за социјални рад.
– учествује на конференцији случаја на којој се мапирају мере заштите и преузима за реализацију мере и своје надлежности;

– размењују информације са свим укљученим службама о реализацији плана заштите и њиховим ефектима по утврђеној процедури и према дефинисаним роковима;

– наставља да прати ефекте предузетих мера и пружа подршку жртви.

Пријава се подноси усмено и писмено, а треба да садржи: податке о ученику/ци и породици, као и разлоге за упућивање(карактеристике уочених промена, последице насилних аката..).
VI
ЗАВРШНЕ ОДРЕДБЕ

1. Институције које су учествовале у потписивању овог  Протокола дужне су поступати у складу са активностима одрђеним овим протоколом.
2.  Законски оквир Протоколу дају важећи законски прописи. У случају измене и допуне закона институције ће Протокол ускладити са изменама и допунама у року од 30 дана.

3. Овај Протокол ступа на снагу потписивањм представника надлежних институција, када ће са његовим садржајем упознати своје запослене и преузети одговорност за његову примену.

4. Овај Протокол је отворен за приступање других институција и организација које прихватају утврђене принципе и циљеве деловања.

5. До момента потписивања Протокола су дозвољени сви предлози, измене и допуне потписника протокола.

VII

Особе за контакт испред сваке институције која је потписница овог Протокола:

1. Полицијска станица Уб, Уб- Мирослав Пантелић – 064/89-26-142
2. ЦСР“Уб“, Уб – Снежана Петровић – 064/26-29-968
3. Више јавно тужилаштво, Миодраг Плазинић -064/63-70-711
4. Више јавно тужилаштво, Мила Максимовић – 064/88-19-471
5. Дом здравља Уб, Уб – Катарина Васиљевић-Пантелић – 064/80-18-405 
6. Основно јавно тужилаштво, Ненад Маринковић – 064/24-85-298
7. Основно јавно тужилаштво, Драгана Марковић – 064/83-79-086
8. Прекршајни Суд Ваљево,  - Зоран Стефановић -064/364-966
9. Основни Суд Уб, Уб - Драгомир Димитријевић – 065/83-27-334
10. Основна школа „Милан Муњас“ Уб, Уб – Живана Баратовић -064/45-64-143
11. Техничка школа Уб, Уб -  Зоран Бабић – 062 – 80-42-300
12. Гимназија „Бранислав Петронијевић“ Уб, Уб – Милка Михаиловић – 063/88-40-043
ПОТПИСНИЦИ СПОРАЗУМА
               Општина Уб                                                                             ЦСР“Уб“ из Уба
________________________                                                 _____________________________

Председник Општине Дарко Глишић                              Директор Снежана Петровић

    Полицијска станица Уб                                                               Више Јавно тужилаштво

___________________________                                                 ___________________________

Начелник ПС Уб  Александар Вилотијевић                         Виши Јавни тужилац Миодраг Плазинић
  Основно Јавно тужилаштво  Уб                                                Основни суд  Уб

__________________________                                                 ____________________________

Основни Јавни тужилац Јасна Чолић                           Председник  Суда  Душан Живковић
   Прекршајни суд Ваљево                                                                          Дом здравља Уб

___________________________                                                     ___________________________

Председника Пекршајног суда Ваљево                                            Директор Дома здравља Уб

             Зоран Стефановић                                                                  Биљана Николић
Гимназија“Бранислав Петронијевић“                                                         Техничка школа Уб

     __________________________                                                           _________________________

Директор Микица Ђунисијевић                                                                 Директор Зоран Бабић

Актив Основних школа

ОШ “Милан Муњас„ Уб

________________________

Директор Живана Баратовић 
